Diari Oficial de la Generalitat Valenciana


Sumari del DOGV 5541, del 25-06-2007 (2007/7919)

RESOLUCIÓ de 17 d'abril de 2007, de la Direcció General de Seguretat Industrial i Consum per la qual es designa i s'inscriu en el Registre de Control Metrològic l'entitat Ingeniería de Gestión Industrial, SL com a organisme autoritzat de verificació metrològica, per portar a cap les actuacions relatives a les fases de control metrològic a què fan referència els apartats 2.c) i d) de l'article seté de la Llei 3/1985, en l'àmbit de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5541

Data del DOGV
:   25-06-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/7919


Data del document
:   17-04-2007

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * metrologia
    * empresa privada

RESOLUCIÓ de 17 d'abril de 2007, de la Direcció General de Seguretat Industrial i Consum per la qual es designa i s'inscriu en el Registre de Control Metrològic l'entitat Ingeniería de Gestión Industrial, SL com a organisme autoritzat de verificació metrològica, per portar a cap les actuacions relatives a les fases de control metrològic a què fan referència els apartats 2.c) i d) de l'article seté de la Llei 3/1985, en l'àmbit de la Comunitat Valenciana. [2007/7919]  
Vista la Resolució del secretari general de la conselleria d'Indústria i Comerç de data 22 de novembre de 2000, per la qual s'adjudica a l'empresa Ingeniería de Gestión Industrial, SL la novació objectiva (instruments destinats a mesurar nivells de so audible i instruments de pesatge de funcionament no automàtic) de la prestació en règim de concessió administrativa del servici de verificació metrològica (fases de verificació periòdica i verificació després de reparació o modificació) a la Comunitat Autònoma Valenciana, de conformitat amb les prescripcions tècniques aprovades per Resolució de la Secretaria General de data 20 de juliol de 2000.  
Vista la Resolució del secretari general de la conselleria d'Ocupació, Indústria i Comerç de data 15 de febrer de 1999, per la qual s'adjudica a l'empresa Ingeniería de Gestión Industrial, SL el contracte per a la prestació en règim de concessió administrativa del servici de verificació metrològica (fase de verificació periòdica i verificació després de reparació o modificació) a la Comunitat Valenciana, segons expedient número 1998/CONT01/10.  
Atesa la Llei 3/1985, de 18 de març, de Metrologia, publicada en el Boletín Oficial del Estado número 67, de data 19 de març de 1985, i en particular l'article 7.4.  
Atés el Decret 149/1998, de 22 de setembre, del Govern Valencià, pel qual s'assignen les funcions de control metrològic i s'establixen les condicions del seu exercici, publicat en el Diari Oficial de la Generalitat, número 3.352, de data 16 d'octubre de 1998.  
Atés el Reial Decret 889/2006, de 21 de juliol, pel qual es regula el control metrològic de l'Estat sobre instruments de mesura, publicat en el Boletín Oficial del Estado número 183, de data 2 d'agost de 2006, i en particular la disposició transitòria tercera, relativa al període d'adaptació dels servicis, entitats i laboratoris que realitzaven les fases de control de verificació després de reparació o modificació i de verificació periòdica.  
Esta Direcció General resol:  
Primer  
Designar l'entitat Ingeniería de Gestión Industrial, SL com a Organisme Autoritzat de Verificació Metrològica, d'acord amb l'article 19 del Reial Decret 889/2006, de 21 de juliol, pel qual es regula el control metrològic de l'Estat sobre instruments de mesura, per portar a cap les actuacions relatives a verificacions després de reparació o modificació i verificacions periòdiques, dels següents instruments de mesura en servici:  
Sonòmetres.  
Sonòmetres integradors promediadors.  
Calibradors sonors.  
Instruments de pesatge de funcionament no automàtic.  
Manòmetres d'ús públic per a pneumàtics d'automòbils amb o sense components electrònics.  
Aparells per a mesurar la velocitat de vehicles de circulació de motor.  
Aparells per a mesurar la concentració d'alcohol en el aire espirat.  
Instruments de mesura d'emissions de gasos d'escapament de vehicles equipats amb motors d'encesa per guspira.  
Sistemes de mesura de líquids distints de l'aigua destinats al subministrament de carburants i combustibles líquids.  
Registradors de temperatura de productes ultracongelats per al consum humà.  
Segon  
Inscriure en el Registre de Control Metrològic l'entitat Ingeniería de Gestión Industrial, SL com a organisme autoritzat de verificació metrològica dels instruments en servici indicats en l'apartat primer anterior d'esta resolució, amb la següent identificació alfanumèrica: 09-OV-0001  
Tercer  
La designació i inscripció anteriors es consideren provisionals i condicionades al compliment dels requisits establits en la disposició transitòria tercera del Reial Decret 889/2006 esmentat anteriorment, en virtut de la qual Ingeniería de Gestión Industrial, SL haurà d'adaptar-se al que disposa el Reial Decret 889/2006 abans del 30 d'octubre de 2008 i acreditar-ho fefaentment davant esta Direcció General de la conselleria d'Empresa, Universitat i Ciència.  
La present resolució quedarà sense efectes des del moment que no es complisquen totes les condicions definides en esta i que servixen de base per a designar l'entitat Ingeniería de Gestión Industrial, SL com a organisme autoritzat de verificació metrològica.  
La present resolució no és definitiva en via administrativa i contra esta podrà interposar-se recurs d'alçada davant el secretari autonòmic d'Empresa de la conselleria d'Empresa, Universitat i Ciència, en el termini d'un mes comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 17 d'abril de 2007.- El director general de Seguretat Industrial i Consum: Carlos Mazón Guixot.